L 42/20 Jurnalul Oficial al Uniunii Europene 13.2.2009 DECIZIA COMISIEI din 12 februarie 2009 privind o contribuție financiară a Comunității în vederea combaterii pestei micilor rumegătoare în Maroc (2009/125/CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (!), în special articolul 8, întrucât: (1) În temeiul Deciziei 90/424/CEE, Comunitatea își poate oferi sprijinul pentru măsuri de combatere a unei boli luate de către o țară terță, dacă apariția sau evoluția unei astfel de boli în ţara terță în cauză poate constitui un pericol pentru Comunitate. (2) Pesta micilor rumegătoare [cunoscută şi sub denumirea franceză de Peste des Petits Ruminants (PPR)] este o boală extrem de infecțioasă și contagioasă a micilor rume- gătoare, foarte asemănătoare cu pesta bovină. În ultimul deceniu, această boală a arătat o tendinţă foarte clară de răspândire, atât în Africa, cât şi în Asia. (3 Marocul a informat Comisia că pesta micilor rumegătoare a fost detectată pe teritoriul său și s-a răspândit foarte mult într-un interval foarte scurt de timp. Tipul tulpinii de virus detectate recent nu fusese niciodată până atunci observat în Africa. (4)  Pesta micilor rumegătoare poate fi combătută prin vaccinare și există un vaccin împotriva tuturor seroti- purilor, care oferă o protecție de lungă durată împotriva bolii. (5) Autorităţile din Maroc au pregătit o strategie de vaccinare pe care au comunicat-o Comisiei și au solicitat sprijin financiar din partea Comunității. (6)  Răspândirea către Comunitate a pestei micilor rume- gătoare nu poate fi întotdeauna împiedicată prin măsuri instituite la frontierele Comunității. În același timp, apariția unui focar al acestei boli în Comunitate ar avea () JO L 224, 18.8.1990, p. 19. consecințe foarte grave și, prin urmare, este necesar să se adopte măsuri de prevenire. Din acest motiv, este adecvat să se acorde sprijin Marocului în eforturile sale de combatere a bolii, pentru a împiedica boala să devină endemică în această țară, precum şși să se pună la dispoziția Marocului vaccinuri în vederea campaniei de vaccinare împotriva pestei micilor rumegătoare. Trebuie precizată suma maximă a acestei contribuții. (7)  Din cauza urgenței situației, măsurile prevăzute în prezenta decizie trebuie finalizate de preferință până la 31 mai 2009 cel târziu. (83) Măsurile prevăzute în prezenta decizie sunt conforme cu avizul Comitetului permanent pentru lanţul alimentar şi sănătatea animală, DECIDE: Articolul 1 (1) Comisia furnizează autorităților marocane vaccinuri împotriva pestei micilor rumegătoare, care vor fi utilizate pentru campania de vaccinare din Maroc împotriva acestei boli, aflată în desfăşurare. (2) Măsurile menționate la alineatul (1) sunt puse în aplicare de către Comisie în cooperare cu autoritățile din Maroc. Vacci- nurile furnizate autorităților marocane sunt folosite pentru strategia de vaccinare împotriva pestei micilor rumegătoare, care se va desfăşura în 2009 în Maroc. Articolul 2 (1) Comisia suportă integral costul măsurilor prevăzute la articolul 1 alineatul (1), cost al cărui plafon se fixează la 1 500 000 EUR. (2) Comisia încheie un contract de achiziții publice (contract de furnizare) pentru realizarea măsurilor prevăzute la alineatul (1), prin intermediul procedurii de ofertare adecvate, care este lansată la 31 mai 2009.